Aina mpya za simu za Huawei hazitoweza kutumia baadhi ya programu tumishi kutoka Google apps. 

Hatua hiyo inajiri baada ya serikali ya Marekani kuiorodhesha Huawei katika makampuni ambayo ni marufuku kwa makampuni ya Marekani kushirikiana nayo ila tu wakiwa na kibali.

Google inasema "inafuata agizo hilo na kutathmini athari".

Huawei imesema itaendelea kutoa mfumo wa kuimarisha matumizi ya simu zake  na huduma za baada ya mauzo kwa bidhaa zote za simu, tabiti  ambazo tayari zimeuzwa au zile ambazo zingali zinasubiri kuuzwa kote duniani.

"Tutaendelea kujenga mfumo salama na wa kudumu, ili kutoa huduma nzuri kwa wateja wote  duniani," imeendelea kuhakikisha.

Ina maana gani kwa wamiliki simu za Huawei?

Maswali mengi yameulizwa kuhusu athari ya mvutano huu kwa wateja wa bidhaa za Huawei barani Afrika.

Katika mitandao ya kijamii kwa mfano watu wamekuwa wakifuatilia mvutano na taarifa kuhusu Google kupiga marufuku Huawei kutumia huduma za Android na athari yake kwa simu za Huawei ambazo baadhi tayari wanazitumia: 

Wengine hata wakifananisha mvutano huo wa kibiashara kati ya Marekani na China na tofuai zilizopo kati ya mataifa mawili jirani Kenya na Tanzania.

Wamiliki na watumiaji simu za Huawei wataweza kwa sasa kuimarisha programu tumishi na usalama wa simu zao  pamoja na kuweza kuimarisha huduma ya Google Play. 

Lakini Google itakapozindua aina mpya ya mfumo wa Android baadaye mwaka huu, huenda isipatikane kwenye simu, tabiti na vifaa vingine vya Huawei.

 Vifaa vingine vya Huawei huenda visiwena programu tumishi kama YouTube na ramani yaani Google Maps.

Huawei bado inaweza kutumia mfumo wa ufanyaji kazi wa Android uliopo sasa kupitia kibali cha wazi.

Ben Wood, mtaalamiu wa mshauri wa masuala ya teknolojia, amesema hatua ya Google itakuwa na "athari kubwa kwa biashara ya Huawei". 

Huawei inaweza kulirekebisha vipi hili?

Huawei inakabiliwa na upinzani kutoka mataifaya magharibi, ikiongozwa na Marekani, kuhusu hatari inayowezekana kuwepo kwa kutumia bidhaa zake katika mfumo wa kizazi kijacho wa mtandao... \n\nNipe kichwa kizuri cha makala hapo juu.
Athari ya Google kupiga marufuku Huawei kutumia huduma za Android ina maana gani?